До

Г-жа Мая Христова, Генерален консул на Република България в Ню Йорк;

Копие:

Г-жа Любомира Георгиева,  Консул, МОЛ

Г-н Димитър Иванов, глобален координатор, Мрежа на изборните доброволци по света;

От: Инициативен комитет за отваряне на изборна секция в Бостън, Масачузетс, САЩ

Уважаеми дами и господа,

Констатираме традиционен огромен интерес към Парламентарните избори на 4 април 2021 година от страна на българските граждани, живеещи в и около Бостън и в Нова Англия. Вече събрахме необходимите 60 заявления: към 1.3.2021г. те са вече 160.

Отправяме искане за отваряне на секция в Бостън на адрес: Бългаpски център в Нова Англия: 310 River Street, Billerica, MA. Бордът на БЦНА с нарочен имейл до Консулството потвърди разрешението за безвъзмездно ползване на сградата за целите на предстоящите избори в имейл от 24.1.2021г.

Сградата се състои от предверие, в което се намират и тоалетни, и основна зала със сцена с общ размер от 126 квадратни метра и отварящи се прозорци по дължината и от двете страни. Сградата отговаря на всички противоепидемичните изисквания и има интернет покритие. Приложено изпращам и скица за сведение. Подготвяме състав от 6 основни и 2 резервни члена на СИК Бостън, за да организираме максимално ефективен и безопасен процес на гласуване по време на пандемия.

Декларираме готовност за сътрудничество съгласно чл. 13 (3), чл. 22 (2), чл. 103 (2) и чл. 104 (2) на Изборния кодекс.

Очакваме настоящото предложение за местоположение на секция в Бостън да бъде публикувано на страницата на консулството в Ню Йорк, съгласно чл. 13, ал. 3 на Изборния кодекс.

Инициативата за секция в Бостън е подкрепена от Мрежата на изборните доброволци в чужбина.

Оставам на Ваше разположение за въпроси. От името на Инициативния комитет за секция в Бостън:

Надежда Стоянова-Литъл